**Aalborghus Gruppens Databeskyttelsespolitik**

**§ 1** I Aalborghus Gruppen behandles de nødvendige personoplysninger for at sikre den daglige drift af en frivillig spejderforening. Der behandles først og fremmest almindelige personoplysninger, bl.a. navne, tlf. nr., e-mail, billeder, men også følsomme personoplysninger, bl.a. spejders helbredsoplysninger i forbindelse med ture.

**§ 2** Det Danske Spejderkorps Medlemsservice anvendes som den primære platform til den løbende administration af spejderforeningen, herunder ind- og udmelding af spejdere, kontingentopkrævning, indhentelse af børneattester på ledere, betaling og tilmelding til arrangementer og ture samt regnskab.

Bestyrelsen er ansvarlig for at sikre, at udmeldte spejdere og ledere slettes fra Medlemsservice.

**§ 3** Aalborghus Gruppen sender ikke fortrolige eller følsomme personoplysninger med e-mail, beskeder, Messenger o. lign. Ledere og bestyrelsesmedlemmer skal hvert år i august gennemgå og slette e-mails, beskeder o. lign, der ikke er nødvendig at bevare. Ved fratrædelse af rolle, skal e-mails, beskeder o. lign. ligeledes gennemgås og slettes.

**§ 4** Aalborghus Gruppen bruger en side på Facebook (Aalborghus Gruppe) til at dele billeder af spejderaktiviteter og ture, således at spejdere, forældre, bedsteforældre og andre interesserede har mulighed for at følge med i spejderlivet og derudover bruges opslagene til at dokumentere aktivitet i spejderforeningen i forbindelse med kontrolrevision af regnskab.

Gruppens opslag på Aalborghus Gruppes Facebookside slettes efter at de har været offentlige i 2 år. Bestyrelsen er ansvarlig for at sikre, at der hvert år i august slettes opslag, der er ældre end 2 år.

**§ 5** Bestyrelsen er ansvarlig for databeskyttelsespolitikken. Politikken revideres en gang om året, næste revision er planlagt til førstkommende bestyrelsesmøde efter grupperådsmødet.

Vedtaget af Aalborghus Gruppens bestyrelsen den 10. august 2021